இன்று திங்கட்கிழமை அதிகாலை 2 மணி அளவில் Saint-Séver (Landes) நகரில் உள்ள சிறுவர் பாடசாலை ஒன்றே தீப்பிடித்து எரிந்துள்ளது. உடனடியாக தீயணைப்பு படையினர் அப்பகுதியில் குவிக்கப்பட்டு தீயணை அணைக்க முற்பட்டனர். பாடசாலையின் அலுவலக அறை தீப்பற்றியதால் புத்தகங்கள் கோப்புகள் என பல அவசியமான பொருட்கள் எரிந்து சாம்பலாகியுள்ளன. தவிர தீ வேகமாக அடுத்த அடுத்த பிரிவுகளுக்கு பரவியது. இதனால் மேலதிகமாக தீயணைப்பு படையினர் வரவழைக்கப்பட்டனர். மொத்தமாக 30 வரையான தீயணைப்பு படையினர் ஒரு மணிநேரத்துக்கும் மேலாக போராடி, தீயை கட்டுக்குள் கொண்டுவந்ததாக தெரிவிக்கப்பட்டுள்ளது.